**Ministru kabineta noteikumu projekta „Grozījumi Ministru kabineta 2016. gada 5. janvāra noteikumos Nr. 12 „Kartupeļu sēklaudzēšanas un sēklas kartupeļu tirdzniecības noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sēklu un šķirņu aprites likuma 2. panta 1. punkta "a" apakšpunkts un 17. panta piektā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2016. gada 5. janvāra noteikumi Nr. 12 „Kartupeļu sēklaudzēšanas un sēklas kartupeļu tirdzniecības noteikumi” (turpmāk – noteikumi Nr.12). 2016. gada 3. martā ir pieņemta Komisijas Īstenošanas direktīva (ES) 2016/317, ar ko attiecībā uz sēklu iepakojumu oficiālo etiķeti groza Padomes Direktīvu 66/401/EEK, 66/402/EEK, 2002/54/EK, 2002/55/EK, 2002/56/EK un 2002/57/EK (turpmāk – Direktīva (ES) 2016/317). Tā paredz oficiālajās etiķetēs no 2017. gada 1. aprīļa norādīt oficiāli piešķirto sērijas numuru.Lai uz sēklu iepakojumu oficiālajām etiķetēm norādītu oficiāli piešķirto sērijas numuru (prasība jāievieš līdz 2017. gada 31.martam), ir nepieciešams izdarīt izmaiņas Kultūraugu uzraudzības valsts informācijas sistēmas (turpmāk – KUVIS) sēklu etiķešu modulī, izveidojot etiķešu numerācijas sistēmu un piešķirot etiķetei unikālu numuru atkarībā no sugas, šķirnes, kategorijas un ražas gada, kā arī izmaiņas etiķešu drukāšanas termoprintera etiķešu uzdrukas programmā. Izveidotā etiķešu numerācijas sistēma nodrošinās sēklas materiāla izsekojamību un etiķešu izsniegšanas, izplatīšanas un izmantošanas kontroli. Izmaksas, kas radīsies, ieviešot izmaiņas KUVIS un etiķešu termoprintera drukāšanas sistēmā, Valsts augu aizsardzības dienests (turpmāk – dienests) segs no piešķirtajiem valsts budžeta līdzekļiem. Patlaban noteikumos Nr.12 ir noteikts, ka kartupeļu mātesaugiem ir jāveic kaitīgo organismu pārbaudes, bet nav noteikts parauga lielums šo kaitīgo organismu testēšanai.Spēkā esošajos noteikumos Nr.12 ir noteiktas prasības sēklas partijām, taču praksē veidojas situācijas, ka vienā sēklas partijā pēc ražas novākšanas tiek apvienota viena šķirne un kategorija no dažādiem laukiem, tāpēc ir nepieciešams svītrot nosacījumu par lauka apskates protokolu. Noteikumos Nr. 12 ir jāprecizē sēklas sertifikāta derīguma termiņš, paredzot, ka sēklām, kas tiek sertificētas pēc novākšanas gada 31. decembra, sertifikāta derīguma termiņu nenosaka, bet tirgotājs nodrošina atbilstošu sēklas kvalitāti.Lai tirdzniecībā nodrošinātu nemainīgu sēklas kvalitāti, noteikumi Nr.12 tiek papildināti ar nosacījumu, ka pārdevējs ir atbildīgs par sēklu kvalitātes atbilstību pavaddokumentos norādītajai kvalitātei.Patlaban sēklas kartupeļu kvalitātes noteikšanas metodikā ietvertā informācija ir nepilnīga, tāpēc tā jāpapildina un jāprecizē. Lai dienesta inspektori varētu precīzāk noteikt kartupeļu sēklas atbilstību katram kvalitātes rādītājam, ir nepieciešams precizēt un saskaņot kvalitātes rādītājiem lietotos jēdzienus ar noteikšanas metodikā lietotajiem jēdzieniem un papildināt kvalitātes noteikšanas metodiku ar vizuālu informāciju. Tāpat noteikumos sēklu kategorijām ir noteikti paaudžu apzīmējumi, kurus ir nepieciešams precizēt 15.pielikuma kontekstā. Ministru kabineta noteikumu projekts „Grozījumi Ministru kabineta 2016. gada 5. janvāra noteikumos Nr. 12 „Kartupeļu sēklaudzēšanas un sēklas kartupeļu tirdzniecības noteikumi”” (turpmāk – noteikumu projekts) paredz:1. noteikt parauga lielumu kartupeļu mātesaugu pārbaudēm;
2. ieviest Direktīvas (ES) 2016/317 prasības, nosakot, ka oficiālajā etiķetē norādāms oficiāli piešķirtais sērijas numurs;
3. noteikt pārdevēja atbildību par sēklas kvalitāti;
4. redakcionāli precizēt:
5. sēklu kvalitātes noteikšanas metodiku;
6. sertifikāta derīguma termiņu;
7. prasības sēklas partijām;
8. sēklas kategoriju paaudžu apzīmējumus.

Direktīvas (ES) 2016/317 nosacījumi stāsies spēkā no 2017. gada 1. aprīļa.  |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz kartupeļu sēklaudzētājiem, sēklu sagatavotājiem, saiņotājiem, ievedējiem un tirgotājiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neuzliek administratīvo slogu kartupeļu sēklaudzētājiem, sagatavotājiem, saiņotājiem, ievedējiem un tirgotājiem, jo neparedz papildu informācijas sniegšanas vai uzglabāšanas pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III un IV sadaļa* – projekts šīs jomas neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas Direktīva 2016/317 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas Direktīva 2016/317 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **Komisijas Direktīva 2016/317** |
| 1.pants |  | Minētā norma tiks pārņemta ar grozījumiem Ministru kabineta 2009.gada 17.februāra noteikumos Nr.152 „Lopbarības augu sēklaudzēšanas un sēklu tirdzniecības noteikumi”. |  |
| 2.pants |  | Minētā norma ir pārņemta ar Ministru kabineta 2016. gada 14. jūnija noteikumiem Nr. 379 „Grozījumi Ministru kabineta 2007.gada 13.februāra noteikumos Nr.120 „Labības sēklaudzēšanas un sēklu tirdzniecības noteikumi””. | Pārņemtā norma neparedz stingrākas prasības. |
| 3.pants |  | Minētā norma tiks pārņemta ar grozījumiem Ministru kabineta 2012.gada 14.augusta noteikumos Nr.554 „Biešu sēklaudzēšanas un sēklu tirdzniecības noteikumi”. |  |
| 4.pants |  | Minētā norma tiks pārņemta ar grozījumiem Ministru kabineta 2010.gada 29.jūnija noteikumos Nr.592 „Dārzeņu sēklaudzēšanas un sēklu tirdzniecības noteikumi”. |  |
| 5.panta“a” punkts |  1.7.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| 6.pants  |  | Minētā norma ir pārņemta ar Ministru kabineta 2016. gada 20. decembra noteikumiem Nr. 867 „Grozījumi Ministru kabineta 2010. gada 13.aprīļa noteikumos Nr. 352 „Eļļas augu un šķiedraugu sēklaudzēšanas un sēklu tirdzniecības noteikumi””. | Pārņemtā norma neparedz stingrākas prasības. |
| 7. un 8.pants | Nav jāpārņem, noteikta spēkā stāšanās kārtība. | Nav attiecināms. | Nav attiecināms. |
| 9.pants | Nav jāpārņem, norādīti adresāti. | Nav attiecināms. | Nav attiecināms. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur valsts normatīvajos aktos noteiktās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010.gada 23.februāra Ministru kabineta instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektu”. |
| Cita informācija |  Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika ievietota Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana”. |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Lauksaimnieku organizāciju sadarbības padomei un Zemnieku saeimai.  |
| 3. | Sabiedrības līdzdalības rezultāti | Iesaistītās puses atbalsta noteikumu projekta virzību esošā redakcijā. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Zemkopības ministrijas padotībā esošais Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija |  Nav |

Zemkopības ministra p.i D.Reizniece – Ozola

Zemkopības ministrijas valsts sekretārs D. Lucaua

Magone, 67027258

Ilze.Magone@zm.gov.lv